“นครบาล” กางเส้นทางเลี่ยงม็อบ “ราษฎร” ชุมนุม ตั้งแต่บ่าย 2
"นครบาล" กางเส้นทางเลี่ยงม็อบ "ราษฎร" ชุมนุม ตั้งแต่บ่าย 2
"นครบาล" กางเส้นทางเลี่ยงม็อบ "ราษฎร" ชุมนุม ตั้งแต่บ่าย 2
8 พ.ย. 2563

กองบัญชาการตำรวจนครบาล (บช.น.) แจ้งประชาสัมพันธ์ให้ประชาชนผู้ใช้รถใช้ถนนได้รับทราบ กรณีในวันที่ 8 พฤศจิกายน 2563 ตามที่ปรากฏทางสื่อโซเชียลมีเดีย ได้มีประกาศนัดรวมตัวของกลุ่มผู้ชุมนุมฯ บริเวณอนุสาวรีย์ประชาธิปไตย และอาจมีการเคลื่อนขบวนไปยังสถานที่ต่างๆ บริเวณใกล้เคียง ตั้งแต่เวลา 16.00 น. เป็นต้นไปนั้น
เนื่องด้วยบริเวณการรวมกลุ่มเพื่อชุมนุมฯ อยู่บริเวณถนนราชดำเนิน ซึ่งเป็นเส้นทางสายหลักที่ประชาชนใช้ในการสัญจร ดังนั้นเพื่อให้เกิดความสะดวกในการเดินทางของพี่น้องประชาชน บช.น. จึงขอแจ้งข้อมูลข่าวสารด้านการจราจร เพื่อประกอบในการวางแผนการเดินทาง และขอให้หลีกเลี่ยงเส้นทางตั้งแต่เวลา 14.00 น. เป็นต้นไปจนเสร็จสิ้นการชุมนุม ดังนี้
1.เส้นทางที่อาจได้รับผลกระทบจากการชุมนุมและควรหลีกเลี่ยง
1.1 ถนนราชดำเนินใน
1.2 ถนนราชดำเนินกลาง
1.3 ถนนราชดำเนินนอก
1.4 ถนนสมเด็จพระปิ่นเกล้า
1.5 ถนนวิสุทธิกษัตริย์
1.6 ถนนจักรพรรดิพงษ์
1.7 ถนนหลานหลวง
1.8 ถนนดินสอ
1.9 ถนนตะนาว
1.10 สะพานพระราม 8
1.11 สะพานสมเด็จพระปิ่นเกล้า
2.เส้นทางที่แนะนำให้ประชาชนไปใช้เพื่อหลีกเลี่ยงผลกระทบด้านการจราจร
2.1 เส้นทางจากฝั่งพระนคร ไปฝั่งธนบุรี
2.2 เส้นทางจากฝั่งธนบุรี ไปฝั่งพระนคร
ทั้งนี้ บช.น. ได้จัดเตรียมกำลังตำรวจจราจรคอยอำนวยความสะดวกด้านการจราจรให้แก่พี่น้องประชาชนผู้ใช้รถใช้ถนนในภาพรวม เพื่อให้ประชาชนได้รับผลกระทบน้อยที่สุด หากต้องการสอบถามข้อมูลเส้นทางเพิ่มเติม สามารถสอบถามได้ที่ ศูนย์ควบคุมและสั่งการจราจร (บก.02) หมายเลขโทรศัพท์ 1197 ได้ตลอด 24 ชั่วโมง หรือทางแอปพลิเคชั่น M – Help Me และทางเว็บไซต์ WWW.TRAFFICPOLICE.GO.TH